Эртний сайхан"" дууг хуучцуул ""Чингисийн төрийн сүлд дуулал"" хэмээн ихэд хүндэтгэж байжээ. 1930-аад оны үеэс дуулахаа больж мартагдаж байсныг 1936-онд алдарт дуучин Магсар хурцын Дугаржав уртын дууны түүвэр ном бичихдээ оруулсанаар дууны үг нь хадгалагдан үлджээ. Мөн МУГЖ, Ж.Дорждагва 1970-аад онд Уртын дууны түүвэр бичихдээ ""Эртний сайхан"" дууны үгийг тухай үеийн үзэл суртлын байдалд зохицуулан өөрчилжээ. Английн цэрэг Түвдэд цөмрөн ороход 13-р далай лам Түвдэнжамц дайжиж 1904-н онд Монгол оронд залран иржжил гаруй (1906 он хүртэл) байх хугацаанд энэхүү дууны төгсгөлд ""Банчин далай ламдаа бараа болон жаргая"" гэж нэмж дууддаг болсон байна. 1911 онд Жавзундамба хутагтыг хаан ширээнд заларсны дараа энэхүү дуунд ""Хаан эзэн Богдын хамт бүгдээрээ жаргая"" хэмээн түрдэг болжээ.